Kregiñ a ra pempvet bloavezh Oz gant unan eus ar rannoù tristañ 'zo bet. Ur bern traoù spontus a c'hoarvez er rummad-mañ. Traoù kazi faltazius zoken…  Evidon-me eo unan eus ar bloavezhioù feulsañ ivez.  E-keñver pezh a c'hoarvez? Ma, lakaomp : Kareem Said un tamm siouloc'h, Schillinger ha Beecher o n'em glevet en dro, betek ur poent hepken eveljust. Tem pouezusañ ar bloavezh a zo "saveteiñ" ar brizonidi, an dud.  Peter Marie a gendalc'h gant he frogram met kinniget e vez ivez kentelioù kan gant mamm Ryan O'Reily hag  ur program evit sevel chas a sikouro tud dall. Ur bern mennozhioù mat, hañ…  An disoc'h a zo : ur bern tud en ospital, ur bern tud bac'het hep darempred gant prizonidi all ha memestra 3 den kondaonet d'ar marv… Ayou.  A-fed "kentelioù" n'em eus ket kavet ken dedennus eget ar bloavezhioù all (kalz traoù a zo bet lâret dija, moarvat) met dedennus eo bet e-keñver santadoù (Mukada o kaout kas da skouer). Ur rann blijus a zo bet gant kanaouennoù kanet gant an tudennoù e plas kentelioù Augustus. 'Oa ket  fall an disoc'h!  Bon, ale tudoù, ur bloavezh a chom hepken… Piv a chomo bev, piv a deuio a-benn da guitaat Oz? Gwelet e vo.